stanford-oval/wikipedia huggingface dataset:
Nikon D7500

| Nikon D7500 |
| --- | --- |

Tyyppi:  digitaalinen järjestelmäkamera
Kenno:  23,5 × 15,7 mm, CMOS
Korkein resoluutio:  5 568 × 3 712 (21 megapikseliä)
Objektiivi:  Nikon F
Suljin:  elektronisesti ohjattu verhosuljin
Suljinajat:  1/8 000 – 30 s
Tarkennuspisteet:  51
Sarjakuvaus:  8 kuvaa sekunnissa
ISO-arvot:  ISO 100 – 51 200
LCD-näyttö:  3,2 tuumaa, 922 000 pikseliä, kosketusnäyttö
Tallennusmedia:  SD/SDHC/SDXC
Akku:  Nikon EN-EL15a
Paino:  720 g (akun kanssa)
Nikon D7500 on Nikonin huhtikuussa 2017 julkistama digitaalinen järjestelmäkamera. Siinä on 21 megapikselin APS-C-kokoinen CMOS-kenno. Kameralla pystyy kuvaamaan jopa kahdeksan kuvaa sekunnissa ja videoimaan 4K-laatuista videota 30 kuvaa sekunnissa ja FullHD-laatuista videota 60 kuvaa sekunnissa. Kamerassa on 3,2 tuuman kääntyvä kosketusnäyttö ja tuki Bluetoothille ja Wi-Fi:lle. Kameran runko painaa akun kanssa 720 grammaa.
Nikon D7500 on Nikon D7200:n seuraaja.
Ferdinand (elokuva)

| Ferdinand |
| --- | --- |

Ohjaaja:  Carlos Saldanha
Käsikirjoittaja:   Robert L. Baird  Tim Federle  Brad Copeland 
Tuottaja:   John Davis  Lisa Marie Stetler  Lori Forte  Bruce Anderson 
Säveltäjä:  John Powell
Pääosat:   John Cena  Gina Rodriguez  David Tennant  Kate Mckinon  Gabriel Iglesias  Boris Kodjoe  Miguel Ángel Silvestre  Raúl Esparza  Jerrod Carmichael  Lily Day  Daveed Diggs  Bobby Cannavale  Sally Phillips  Flula Borg  Karla Martínez 
Valmistustiedot
Valmistusmaa:  Yhdysvallat
Tuotantoyhtiö:  Blue Sky Studios
Levittäjä:  20th Century Studios Netflix Disney+
Ensi-ilta:  2017
Kesto:  108 min.
Alkuperäiskieli:  englanti
Budjetti:  111 miljoonaa dollaria
Tuotto:  296 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ferdinard on yhdysvaltalainen vuonna 2017 valmistunut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät  John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Cannavale, Sally Phillips, Flula Borg ja Karla Martínez.
Juoni

Kun Ferdinand-härkää luullaan vaaralliseksi, se pakotetaan härkätaisteluun vastoin omaa tahtoaan. Palatakseen kotiin se kokoaa joukon mukaansa seikkailuun, joka osoittaa, ettei ketään saa arvioida ulkokuoren perusteella.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| John Cena | Ilkka Villi | Ferdinand |
| Kate McKinnon | Jenni Sivonen | Lulu |
| Bobby Cannavale | Markus Niemi | Urho |
| Peyton Manning | Oskari Tamminen | Guapo |
| Anthony Anderson | Antti Lang | Luikki |
| David Tennant | Miro Lopperi | Angus |
| Gina Rodriguez | Emma Louhivuori | Eka |
| Daveed Diggs | Peter Pihlström | Toka |
| Gabriel Iglesias | Henri Piispanen | Nelkku |
| Flula Forg | Joonathan Kettunen | Hans |
| Sally Phillips | Katja Aakkula | Kreeta |
| Boris Kodjoe | Antti Pääkkönen | Klaus |
| Lily Day | Ella Vesala | Nina |
| Juanes | Jani Karvinen | Juan |
| Jerrod Carmichael | ? | Paco |
| Miguel Ángel Silvestre | Petri Hanttu | Kingi |
| Raúl Esparza | Juhani Rajalin | Moreno |
| Sanna-June Hyde, Juha Paananen, Jani Karvinen, Taneli Vaittinen, Kasmir, Maria Yliparkas, Asla Kitti, Markus Degerman, Sasu Moilanen, Hans Halmari ja Jaana Hovinen | Sanna-June Hyde, Juha Paananen, Jani Karvinen, Taneli Vaittinen, Kasmir, Maria Yliparkas, Asla Kitti, Markus Degerman, Sasu Moilanen, Hans Halmari ja Jaana Hovinen | Muut äänet |
Ääninäyttelijät > Suomenkielinen versio

| --- | --- |
Dubbausstudio:: Streamteam Nordic Oy/Werne
Ohjaus:: Lauri Planman
Äänitys:: Lauri Planman
Käännös:: Minna Tasanto
Miksaus:: Deluxe Media
Aiheesta muualla

Ferdinand Internet Movie Databasessa (englanniksi)
Blue Sky Studios
| --- | --- |
Pitkät elokuvat: Ice Age – jäätikön sankarit (2002) •  Robots (2005) •  Ice Age 2 – Jäätikkö sulaa (2006) •  Horton (2008) •  Ice Age 3: Dinosaurusten aika (2009) •  Rio (2011) •  Ice Age 4: Mannerten mullistus (2012) •  Salainen valtakunta (2013) •  Rio 2 (2014) •  Tenavat-elokuva (2015) •  Ice Age 5: Törmäyskurssilla (2016) •  Ferdinand (2017) •  Vakoojat valepuvuissa (2019) 
Lyhytelokuvat: Bunny (1998) •  Gone Nutty (2002) •  Aunt Fanny's Tour of Booty (2005) •  No Time for Nuts (2006) •  Surviving Sid (2008) •  Scrat's Continental Crack-up (2010) 
Osuudet muissa elokuvissa: Joen kämppä (1996) •  Henkimaailman hommia (1997) •   Alien – ylösnousemus (1997) •  Star Trek – kapina (1998) •  Jeesuksen poika (1999) •  Titan A.E. (2000)
Natur & Kultur

| Natur & Kultur |
| --- | --- |
 Kustantamon pääkonttori Karlavägenillä Tukholmassa.
Perustettu:  1922
Kotipaikka:  Tukholma, Ruotsi
Toimiala:  kirjankustantaminen
Kotisivu:  www.nok.se
Infobox OKVirheellinen NIMI-arvo: 
Natur & Kultur (lyh. NOK) on ruotsalainen kirjankustantamo, joka on perustettu vuonna 1922. Se on erikoistunut tietokirjallisuuteen ja oppikirjoihin.
Aiheesta muualla

Kotisivut (ruotsiksi)
CUPP

Maanalaisfysiikan tutkimusryhmä CUPP toteuttaa Emma-koetta Pyhäsalmen kaivoksessa
CUPP (Centre for Underground Physics in Pyhäsalmi) on Oulun yliopiston johtama projekti vuodesta 1997 lähtien liittyen Pyhäsalmen 1450 m syvän perusmetallikaivoksen käyttämisestä maanalaisfysiikan kokeisiin. Kaivokseen siirrettiin ensimmäinen CUPP:n mittauslaite vuonna 2000.
CUPP:n tarkoitus on tutkia avaruudesta Maahan saapuvia kosmisia hiukkasia, joita on tavanomaisilla hiukkasmittalaitteilla vaikea havaita. Tällaisia hiukkasia ovat esimerkiksi myonit ja sähkövarauksettomat neutriinot. Tutkimus on optimaalista tehdä syvällä maan alla, sillä paksu kalliokerros ei päästä lävitseen hadroneita eikä suurimpaa osaa elektroneista ja fotoneista häiritsemään herkkiä ilmaisimia. Lisäksi CUPP:ssa on tehty radonmittauksia ja geokaasukokeita.
CUPP sai rahoituksensa aluksi mm. kunnalta, Oulun yliopistolta ja kaivosyhtiöltä. Vuodesta 1997 lähtien suurin osa rahoituksesta on tullut Euroopan unionilta. Jyväskylän yliopisto osallistuu myös hankkeeseen.
Aiheesta muualla

CUPP-projekti
EMMA
City Lights

City Lights voi tarkoittaa seuraavia:
Kaupungin valot (City Lights), Charles Chaplinin mykkä draamaelokuva vuodelta 1931
City Lights, sanfranciscolainen kirjakauppa ja kustantamo
City Lights, Dr. Johnin albumi vuodelta 1979
”City Lights”, Blanchen kappale, jolla hän edusti Belgiaa vuoden 2017 Eurovision laulukilpailussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”City Lights”, voi hakea sivunnimihaulla, laajalla sivunnimihaulla tai tekstihaulla.
Nikon D7000

| Nikon D7000 |
| --- | --- |

Tyyppi:  Digitaalinen järjestelmäkamera, yksisilmäinen peiliheijastuskamera
Kenno:  23,6 mm × 15,6 mm CCD (Nikon DX -formaatti)
Korkein resoluutio:  4 928 × 3 264 (16,2 megapikseliä)
Objektiivi:  Nikonin F-tyyppi
Suljin:  elektronisesti ohjattu verhosuljin
Suljinajat:  30 – 1/8000 s
Sarjakuvaus:  6 kuvaa sekunnissa
Etsin:  Optinen
ISO-arvot:  100–6 400 ISO
LCD-näyttö:  3,0 tuumaa, 921 000 pikseliä
Tallennusmedia:  Secure Digital, SDHC ja SDXC (kaksi korttipaikkaa)
Akku:  Nikon EN-EL15
Paino:  akun kanssa 780 g
Nikon D7000 on japanilaisen kameravalmistaja Nikonin 15. syyskuuta 2010 julkaisema digitaalinen järjestelmäkamera. Kamerassa on 16,2 megapikselin DX-kokoinen kenno, joka vastaa APS-C:ä.
D7000 oli uusi harrastajille suunnattu tuote ja sijoittui tuotteiden Nikon D90:n ja Nikon D300s:n väliin.
Ominaisuuksia

Sony IMX071 16,2 megapikselin Nikon DX -formaatin CMOS-kenno, herkkyydeltään ISO 100–6 400 (ISO 12 800 laajennettuna)
1080p HD-teräväpiirtovideo
Nikon Expeed 2 -kuvaprosessori
Aktiivinen D-Lighting
Automaattinen värivirheiden korjaus JPEG-tiedostoon ja tallennus RAW-tiedostoon.
Tallennus joko SD, SDHC tai SDXC-kortille
Sarjakuvausnopeus 6 kuvaa/s
Chelsea

Chelsea voi tarkoittaa muun muassa seuraavia.
Paikannimi

Chelsea, kaupunginosa Lontoossa
Kensington and Chelsea, Lontoon kaupunkipiiri
Metropolitan Borough of Chelsea, entinen Lontoon kaupunkipiiri
Chelsea, kunta Québecissä
Chelsea, kaupunki Alabamassa
Chelsea, kaupunginosa Manhattanilla New Yorkin kaupungissa
Chelsea, kaupunki Massachusettsissa
Chelsea, kaupunki Michiganissa
Muita merkityksiä

Chelsea College of Art and Design, taidekoulu Lontoossa
Chelsea FC, englantilainen jalkapalloseura
Chelsea LFC, englantilainen jalkapalloseura
Chelsea, brittiläinen punkyhtye
Chelsea, yhdysvaltalainen rockyhtye
Hotel Chelsea, hotelli New Yorkin kaupungissa
”Chelsea Morning”, Joni Mitchellin kappale
”Chelsea Hotel # 2”, Leonard Cohenin kappale albumilta New Skin for the Old Ceremony
HMS Chelsea, Britannian kuninkaallisen laivaston Town-luokan hävittäjä
Etunimi

Chelsea Brummet (s. 1987), yhdysvaltalainen näyttelijä ja laulaja
Chelsea Clinton (s. 1980), Bill ja Hillary Clintonin tytär
Chelsea Handler (s. 1975), yhdysvaltalainen koomikko
Chelsea Hobbs (s. 1985), kanadalainen näyttelijä
Chelsea Johnson (s. 1983), yhdysvaltalainen seiväshyppääjä
Chelsea Kane (s. 1988), yhdysvaltalainen näyttelijä
Chelsea Marshall (s. 1986), yhdysvaltalainen alppihiihtäjä
Chelsea Quinn Yarbro (s. 1942), yhdysvaltalainen kirjailija
Chelsea Tavares (s. 1991), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chelsea”, voi hakea sivunnimihaulla, laajalla sivunnimihaulla tai tekstihaulla.
NGA

NGA:n tunnus.
National Geospatial-Intelligence Agency (NGA) on vuonna 2004 perustettu Yhdysvaltain puolustusministeriön alainen tiedustelupalvelu ja kuvatiedusteluaineistoa käsittelevä virasto.
Tausta

NGA:n edeltäjiä ovat National Imagery and Mapping Agency (NIMA). ja Defense Mapping Agency (DMA). Ajallisesti etäisempiä edeltäjiä ovat eri aselajien ilmavoimien lentotiedusteluyksiköt.
NIMA sai kritiikkiä vuonna 1999, kun se toimitti NATOlle virheelliseksi pommituskohteeksi Kiinan Belgradin-lähetystön.
Kesällä 2010 NGA tilasi yli 7 miljardilla dollarilla kuvamateriaalia yhdysvaltalaisilta DigitalGlobe- ja GeoEye-yhtiöiltä kymmenen vuoden sopimuksen puitteissa. Tätä suurtilausta on perusteltu sillä, että Yhdysvaltain hallitus haluaa kuvanhankintayhtiöiden olevan taloudellisesti vahvoja. Subventio tulee tässä selkeästi esille. Esimerkiksi eurooppalainen Astrium pitää tätä kilpailunvääristämisenä.
GeoEye-yhtiö myy kuvia muun muassa Googlelle ja Nokialle. Syyskuun lopulla 2010 Valkoinen talo ilmaisi vastustavan kantansa Senaatin ja NGA:n haluille rajoittaa Yhdysvaltain puolustusvoimien satelliittikuvaostojen kilpailutusta, joka asia liittyy yllä mainittuihin urakoihin.
Marraskuussa 2010 NGA ilmoitti alkavansa käyttää tiedustelukuvien käsittelyssä samoja ohjelmia ja laitteita, joita Apple ja Amazon myyvät. Tämä voi viitata tiedustelukuvatiedon laajempaan yhdysvaltalaiseen käyttöön ja toisaalta voi olla pyrkimys pienentää tiedon jakelun kustannuksia ja mahdollisesti laajentaa tiedon käsittelijöiden rekrytointia. Toteutuessaan hankkeella voi olla merkittävä Applea ja Amazonia subventoiva vaikutus, mahdollisesti myös niiden nykyistä vahvempi linkittyminen Yhdysvaltain tiedusteluun.
Marraskuussa 2010 NGA ilmoitti ostavansa kolmen vuoden ajan GeoEyen vanhan OrbView-2-satelliitin keräämään meren väri-dataa.
Organisaatio

NGA:n budjetti- ja henkilöstötietoja ei ole julkistettu. 
 Sen toimipaikat ovat Virginiassa ja Marylandissä.
Organisaation ensimmäinen johtaja kenraaliluutnantti James R. Clapper aloitti laajamittaisen kuva-aineiston oston yksityisiltä yrityksiltä. Amiraali Robert Murrett johti organisaation hänen jälkeens. Letitia Longista tuli organisaation johtaja 9. elokuuta 2010.
Aiheesta muualla

Wikimedia Commonsissa on kuvia tai muita tiedostoja aiheesta .
National Geospatial-Intelligence Agency - official website
GEOnet Names Server (Arkistoitu – Internet Archive) (GNS) - Database of foreign geographic feature names. Worldwide coverage excluding the United States and Antarctica, containing approximately 3.93 million features with 5.45 million names, and their coordinates.
NGA Earth (Arkistoitu – Internet Archive) - Formerly KatrinaImagery.org (Hurricane Crisis Imagery)
Center for Geospatial Intelligence (Arkistoitu – Internet Archive) : University of Missouri - Columbia research center focused on GeoINT
Commission Report on the National Imagery and Mapping Agency (Arkistoitu – Internet Archive)
GeoIntelligence: A trade publication covering the uses of spatial technologies for national defense and homeland security by organizations such as NGA.
Ensor, David: Secretive map agency opens its doors. Määritä julkaisu!13.12.2002.  CNN. Artikkelin verkkoversio.
DMA Receives Hammer Award, 26 January 1996
Agency Provides More Than Just Maps
NGA:n toimipaikat
Nic

| Nic |
| --- | --- |
 Pyhän Elisein kirkko Nicissä.
 Nic
 Koordinaatit: 40°56′24″N, 47°40′6″E 
Valtio:   Azerbaidžan
Piiri:  Qəbələ
Väkiluku (2009):  5 744
Infobox OKVirheellinen NIMI-arvo: 
Nic (ven. Нидж, Nidž) on taajama Azerbaidžanin Qəbələn piirissä. Se sijaitsee 40 kilometriä Qəbələsta lounaaseen. Asukkaita on 5 744 henkeä (vuonna 2009).
Nic koostuu puutarhapalstojen ympäröimistä omakotitaloista. Sen asukkaat ovat kristittyjä udeja sekä azereja. Taajamassa toimii udien kansallinen kulttuurikeskus. Aikaisemmin jokaisessa korttelissa oli oma kirkko, mutta nykyään niitä on säilynyt vain yksi. Lähistöllä sijaitsevat muinaisen Kaukasian Albanian pääkaupungin Kabalan rauniot.
Aiheesta muualla

Kuvia tai muita tiedostoja aiheesta Nic Wikimedia Commonsissa
City Hall Loopin asema

| City Hall Loopin asema> Perustiedot |
| --- | --- |
Metrolinjat:  6
Sijainti:  Manhattan, New York, Yhdysvallat
Avattu:  1904
Suljettu:  1945
Rakenne
Laitureita:  1
Laituriraiteita:  1
Pohjapiirros City Hallin silmukasta (kuvan keskellä).
Asemakyltti.
City Hall Loopin asema on New Yorkin Manhattanilla vuosina 1904–1945 käytössä ollut metroasema. Se sijaitsee New Yorkin kaupungintalon alla.
Asema rakennettiin New Yorkin metron ensimmäisten asemien joukossa. Metron avajaiset järjestettiin asemalla vuonna 1904. Asema toimi vuoteen 1945, kunnes metrot kasvoivat viiden vaunun pituudesta kymmenvaunuisiksi, jolloin asemalaituri jäi liian lyhyeksi, eikä sitä voitu pidentää. Tästä syystä asema jouduttiin sulkemaan.
Aseman kaikki sisäänkäynnit on tukittu ja asemalle kulkee enää vain metrotunneli Brooklyn Bridge City Hallin asemalta. Asema toimii enää vain linjan 6 kääntöraiteena.
Niiaus

Tyttö niiaa ojentaessaan kukkia kuningatar Elisabetille vuonna 1954.
Niiaus on tyttöjen ja nuorten naisten tervehtimisessä käyttämä ele, jossa polvia koukistetaan nopeasti. Länsimaissa niiausta pidetään naisten vastikkeena puolivartalokumarrukselle. Sekä kumarruksessa että niiauksessa eleen tarkoituksena on osoittaa kunnioitusta ja nöyrtymistä tervehdittävää kohtaan.
Nataša Pirc Musar

| Nataša Pirc Musar |
| --- | --- |
 Nataša Pirc Musar vuonna 2023.
Slovenian presidentti
 23.12.2022 alkaen  
Edeltäjä:  Borut Pahor
Henkilötiedot
Syntynyt: 9. toukokuuta 1968 (ikä 56)
Ammatti:  asianajaja
Tiedot
Puolue:  sitoutumaton
Koulutus:  oikeustieteiden maisteri
Aiheesta muualla
pirc-musar.si
Nataša Pirc Musar (s. 9. toukokuuta 1968) on slovenialainen asianajaja, journalisti, kirjailija ja poliitikko. Hän aloitti uransa Slovenian yleisradioyhtiön journalistina ja perusti vuonna 2014 oman lakitoimistonsa. Pirc Musar lähti vuoden 2022 presidentinvaalikampanjaan puoluekentän ulkopuolelta sitoutumattomana ehdokkaana. Hänet valittiin vaalien toisella kierroksella Slovenian uudeksi presidentiksi.
Koulutus ja ura journalistina sekä asianajajana

Pirc Musar syntyi vuonna 1968 ja valmistui vuonna 1992 Ljubljanan yliopiston oikeustieteellisestä tiedekunnasta. Asianajajan oikeudet hän sai 1997. Oikeustieteen tohtoriksi Pirc Musar valmistui Wienin yliopistosta 2005.
Pirc Musar aloitti työuransa Slovenian yleisradioyhtiön journalistina. Hän toimi kuusi vuotta TV Slovenijan pääuutisohjelman toimittajana ja uutisankkurina ja sen jälkeen viisi vuotta Pop-televisiokanavan uutisankkurina. Pirc Musar aloitti vuonna 2001 finanssiyritys Aktiva Group yritysviestinnän johtajana.
Pirc Musar toimi 2004–2014 kahden kauden ajan Slovenian informaatioasiamiehenä. Hänen virastonsa tuli tuona aikana tunnetuksi tietosuojan puolestapuhujana, minkä takia se oli usein ristiriidoissa hallinnon virkakoneiston kanssa. Pirc Musar haki vuonna 2014 Slovenian yleisradioyhtiön johtoon. Ohjelmavaltuusto valitsi ensin hänet, mutta valinta kumottiin kahden valtuustonjäsenen erottamisen takia. Marko Filli valittiin tehtävään Pirc Musarin sijaan. Oikeuslaitos tuomitsi erottamisen laittomaksi, ja yleisradioyhtiö maksoi Pirc Musarille 70 000 euron vahingonkorvaukset.
Pirc Musar perusti 2014 oman lakitoimiston, joka sai monia merkittäviä asiakkuuksia. Hän toimi muun muassa Melania Trumpin perheen neuvonantajana. Pirc Musarin tehtävänä oli erityisesti valvoa Donald Trumpin presidenttikauden aikana Melanian etuja ja estää yhtiöitä käyttämästä tuotteissaan ja markkinnoinnissa tämän nimeä.
Presidentiksi

Pirc Musar oli ensimmäinen, joka julkisti ehdokkuutensa vuoden 2022 presidentinvaaleihin. Puolueisiin sitoutumaton Pirc Musar ei ollut vaaleissa minkään puolueen ehdokas.
Hän sai myös tuen kahdelta entiseltä presidentiltä, Milan Kučanilta ja Danilo Türkilta. Pirc Musar kampanjoi vaaleisssa ihmisoikeuksien, oikeusvaltioperiaatteen ja sosiaalihuoltoon liittyvillä asioilla. Pirc Musaria vastaan hyökättiin kampanjan aikana erityisesti tämän miehen Aleš Musarin kautta. Musar on rikas liikemies, joka keräsi omaisuuden Slovenian alkuaikojen epäselvän yksityistämiskauden aikana. Musarit ovat kuitenkin väittäneet, että vauraus on kerätty täysin reilusti ja laillisesti. Musareita on syytetty myös verotuksen optimoinnista, koska Aleš Musarilla on myös ulkomaille rekisteröity yritys.
Marraskuussa 2022 Pirc Musar valittiin Slovenian presidentinvaalien toisella kierroksella ensimmäisen naisena Slovenian presidentiksi. Ensimmäisellä kierroksella hän oli ääntenlaskussa toisella sijalla, mutta toisen kierroksen hän voitti voitti saatuaan lähes 54 prosenttia äänistä. Hän astui presidentin virkaan 23. joulukuuta 2022. Onnitellessaan Slovenian ensimmäistä naispuolista presidenttiä Kiinan presidenti Xi Jinping korosti, että Kiinan ja Slovenian käytännöllinen yhteistyö useilla elämänalueilla on johtanut hedelmällisiin saavutuksiin.
Niihama

| Niihama |
| --- | --- |
Kaupunki:  Tampere
Suuralue:  Koillinen suuralue
Suunnittelualue:  Tasa
Koordinaatit:  61°31′10″N, 023°53′04″E
Kaupunginosa nro:  030
Postinumero(t):  33560
Lähialueet:  Kauppi, Ruotula, Takahuhti, Pappila, Linnainmaa, Atala, Tasanne, Olkahinen
Vanha mökki Niihaman siirtolapuutarhamuseossa.
Niihama on Tampereen kaupunginosa. Alue on metsäistä ja lähinnä ulkoilukäytössä. Siellä kulkee talvisin hiihtolatuja, ja alueella on myös vesiurheilukeskus ja Niihaman ryhmäpuutarha. Niihama rajoittuu lännessä Kauppiin, pohjoisessa Näsijärveen, etelässä Teiskontiehen ja idässä valtatiehen 9.
Niihaman alueella sijaitsevia järviä ovat Alasjärvi, Toritunjärvi ja Niihamanjärvi.
Niihaman nimen alkuperä on tuntematon. On mahdollista, että nimeen sisältyy alasaksalainen miehennimi Nidhad tai Nihhad, jonka arvellaan olevan Hattulan kunnan Nihattulan taustalla. Nimi esiintyi asiakirjoissa ensimmäisen kerran vuonna 1763 järven nimenä muodossa Nihamis Järvi. Järven rannoilla oli Messukylän talojen niittyjä. Teiskontieltä (valtatie 12) Niihamaan johtava tie on nimetty Niihamankaduksi vuonna 1983.
Niihamassa sijaitsee Niihaman ulkoilumaja, jossa toimii kahvila. Maja on alun perin ollut siirtolaistila, jonka rakensi jatkosodan jälkeen Kaukolasta Karjalankannakselta muuttanut Olkinuoran perhe. Tampereen kaupunki osti tilan perheeltä 1960-luvulla, minkä jälkeen kahvilan toiminnasta ovat vastanneet eri yrittäjät. Niihamassa on myös grillikatos, jossa on mahdollisuus paistaa makkaraa. Paikalla on myös kuntoilulaitteita. Majan ohi kulkee ulkoilureitti Kaupista Atalaan ja Kangasalan puolelle.
Nicanor Costa Méndez

Nicanor Costa Méndez vuonna 1982.
Nicanor Costa Méndez (30. lokakuuta 1922 Buenos Aires – 3. elokuuta 1992 Buenos Aires) oli argentiinalainen diplomaatti, joka toimi myös maansa ulkoministerinä.
Costa Méndez syntyi yläluokkaiseen perheeseen. Hän opiskeli Buenos Airesin yliopistossa, josta valmistui vuonna 1943 lakitieteestä. Suoritettuaan ensimmäisen asteen tutkinnon hän alkoi pitää omaa lakiasiaintoimistoa.
Costa Méndez toimi Argentiinan suurlähettiläänä Chilessä vuosina 1962–1964 ja tämän jälkeen presidentti Juan Carlos Onganían kaudella vuosina 1966–1969 ulkoasiainministerinä.  Vakaumuksellisena kommunismin vastustajana Costa Méndez pyrki luomaan läheiset suhteet Yhdysvaltoihin.
Costa Méndez palasi myöhemmin ulkoministeriksi maata diktaattorina hallinneen kenraali Leopoldo Galtierin valtakaudella, vuoden 1981 lopulla. Hän oli edelleen virassa Ison-Britannian ja Argentiinan huhti-kesäkuussa 1982 käymän Falklandin sodan aikaan. Presidentti Galtieri, joka oli Nicaraguan sisällissodassa merkittävä contrien tukija, uskoi, että Ronald Reaganin hallinto tukisi häntä. Kun Yhdysvallat ja Länsi-Eurooppa kuitenkin asettuivat tukemaan sodassa Isoa-Britanniaa, Costa Méndez kääntyi etsimään tukea itäblokilta ja lensi Kuubaan, missä hän tapasi sitoutumattomien maiden edustajia ja neuvotteli presidentti Fidel Castron kanssa.
Tapaamisissaan Yhdistyneiden kansakuntien turvallisuusneuvoston ja Amerikan valtioiden järjestön kanssa Costa Méndez esitti kannan, jonka mukaan Yhdysvaltain tuki Isolle-Britannialle Falklandin sodassa oli ”petos muuta Amerikkaa kohtaan”. Argentiinan antauduttua 14. kesäkuuta Galtieri ja hänen ulkoministerinsä erotettiin.
Costa Méndezin kahtalaisuus hänen toimiessaan toisaalta maansa johtavana diplomaattina ja toisaalta juntan johtavana siviilineuvonantajana korostui vuonna 1983, kun paikallisen tutkintalautakunnan raportti osoitti Costa Méndezin vakuuttaneen Galtierille, että Yhdysvallat pysyisi sodassa neutraalina huolimatta Yhdysvaltain ulkoministerin Alexander Haigin esittämästä päinvastaisesta lausunnosta, kun Ison-Britannian kuninkaallinen laivasto oli jo matkalla kohti saaristoa.
Costa Méndez kuoli keuhkosyöpään.
Kulttuurissa

Vernon Dobtcheff esitti Costa Méndeziä  vuonna 2002 valmistuneessa BBC:n tuottamassa Ian Curteisin kirjoittamassa ja Michael Samuelsin ohjaamassa kiistellyssä The Falklands Play -draamadokumentissa.
Cake to Bake

Cake to Bake on latvialaisen yhtyeen Aarzemniekin esittämä kappale. Kappale edusti Latviaa Eurovision laulukilpailussa 2014 Kööpenhaminassa Tanskassa. Kappale sai semifinaalissa 33 pistettä ja sijoittui sijalle 13 eikä näin päässyt finaaliin.
Newsy Lalonde

Newsy Lalonde oli 1900-luvun alkupuolen parhaita NHL-hyökkääjiä.
Edouard ”Newsy” Lalonde (31. lokakuuta 1887 Cornwall, Ontario, Kanada – 21. marraskuuta 1970) oli kanadanranskalainen jääkiekon ammattipelaaja alkuaikojen National Hockey Leaguessa.
Lalonde oli myös ammattimainen lacrossen pelaaja ja tässäkin lajissa yksi 1900-luvun alun keskeisiä hahmoja.
Jääkiekossa hyökkääjän paikkaa pelannut Lalonde edusti Montreal Canadiensia, ja häntä alettiin ensimmäisenä kutsua lempinimellä Flying Frenchman – nimitystä käytettiin sittemmin useiden Montreal-tähtien tapauksessa. Hän pelasi myös WCHL:n Saskatoon Sheiks -seurassa.
Maalintekoennätyksiä

Newsy Lalonde oli ensimmäinen kuusi maalia yhdessä NHL-ottelussa tehnyt pelaaja. Lalonde teki keskimäärin eniten maaleja ottelua kohden kuin kukaan muu pelaaja NHL:n historiassa. Tämä koskee niin runkosarja- kuin pudotuspeliotteluitakin. Runkosarjassa hän teki 1,26 maalia ottelua kohden, pudotuspeleissä 2,14. Lalonde on yksi viidestä pelaajasta, joka on pystynyt tekemään viisi maalia yhdessä NHL:n pudotuspeliottelussa. Muut neljä pelaajaa ovat Maurice Richard, Darryl Sittler, Reggie Leach ja Mario Lemieux.
Saavutuksia

Montreal Canadiensin kapteeni vuodesta 1915 vuoteen 1921
NHL:n paras maalintekijä vuosina 1919 ja 1921
Stanley Cup -mestaruus vuonna 1916
Valinta Hockey Hall of Fameen vuonna 1950
Aijalla 32. The Hockey News -lehden 100 suurimman NHL-pelaajan listalla vuonna 1998